armvectores/hy_wikipedia_2023 huggingface dataset:
Շեյ Միտչել

Շեննոն Էշլի (Շեյ) Միտչել (անգլ.՝ Shannon Ashley 'Shay' Mitchell, ապրիլի 10, 1987(1987-04-10), Միսիսոգա, Օնտարիո, Կանադա), կանադացի դերասանուհի և մոդել։ Շեյն ունի ֆիլիպինական, իռլանդական և շոտլանդական արմատներ։


== Կենսագրություն ==
Շեյ Միտչելը ծնվել է Միսիսսոգա (Կանադա) քաղաքում 1987 թվականի ապրիլի 10-ին, իռլանդացու և ֆիլիպինուհու ընտանիքում։ Մանկության տարիներից նա հետաքրքություն էր դրսևորում դերասանական արվեստի նկատմամբ։ 5 տարեկանում նա սկսեց հաճախել պարի, իսկ ավելի ուշ դասնկերների հետ մասնակցեց այլ պարային դպրեցների հետ մրցույթի։


== Կարիերա ==
Երբ Շենոնը 10 տարեկան էր, նա ընտանիքի հետ տեղափոխվեց Վանկուվեր (Բրիտանական Կոլումբիա)։ Տեղափոխվելուց մեկ տարի չանցած նա մասնակցեց աղջիկների միջև կազմակերպած միջազգային մոդելային գործակալության կողմից կազմակերպված քասթինգում և դարձավ հաղթողներից մեկը։ Այսպես սկսեց նրա հաջող մոդելային կարիերան։ Նա աշխատում էր շատ ընկերություններում և տարբեր քաղաքներում, ինչպիսիք են Բանգկոկը, Հոնկոնգը և Բարսելոնան։ Միտչելի նկարները հայտնվեցին Maxim ամսագրում «օրվա աղջիկ» բաժնում օնլայն տարբերակով, իսկ 2011 թվականին նա դարձավ Pantene բռենդի նոր շարքի ապրանքների դեմքը։
Այնուհետև վերադառնալով Տորոնտո նա սկսեց հաճախել դերասանական վարպետության դասերի։ 2009 թվականին նա հայտնվեց «Դեգրասի։ Հաջորդ սերունդ» երիտասարդական սերիալում՝ մոդելի դերում։ Հաջորդ տարի նա նկարահանվեց մի շարք դրվագներում դիսնեյան սերիալ «Իրական Արոն Սթոուն» Այրին Ուոբբերի դերում։ Ինչպես նաև նա նկարահանվեց հայտնի երգիչ Շոն Փոլի «Hold my hand» երգի տեսահոլովակում, որը հայտնվեց «Նորեկ ոստիկանները»՝ ABC հեռուստասերիալներից մեկում։
Իսկական հանրաճանաչությունը Միտչելին եկավ նրանից հետո, երբ նրան հաջողվեց ստանալ «Հմայիչ խաբեբաները» սերիալի գլխավոր հերոսներից մեկի՝ Էմիլի Ֆիլդսի դերը, որը լույս տեսավ 2010 թվականին հունիսի 8-ին ABC Family հեռուստաալիքով։ Հայտնիության հետ մեկտեղ Միտչելին սկսեցին հրավիրել հեռուստաշոուների և հաղորդումների։ Մասնավորապես 2010 թվականանին նա ներկայացնում էր Teen Choice Awards-ի մրցանակաբաշխության դափնեկիրներին, իսկ 2011 թվականին մասնակցեց «Ամանորյա երեկույթ 2011» երաժշտական հեռուստաշոուին, եղել է Мо'Ник հեռուստաշոուի հյուրը և կանադական հեռուստաալիք MuchMusic-ում հանձնեց երաժշտական մրցանակներ։


== Ֆիլմագրություն ==


== Մրցանակներ և մրցանակաբաշխություններ ==
Երիտասարդ Հոլլիվուդ 2011 - լավագույն դերասանական խումբ («Հմայիչ խաբեբաները», համատեղ Տրոյան Բելլիսարիոի, Լյուսի Խեյլի և Էշլի Բենսոնի հետ)


== Ծանոթագրություններ ==
Alphitophagus bifasciatus

Alphitophagus bifasciatus (լատ.), բզեզների տեսակ։ Երկարությունը կազմում է 2,2-2,7 մմ։ Գագաթը և վերնաթևերի երկու հիմքերը սև են։ Զարգանում են փտած ծառերի տակ, ծառի սնկերի և հացահատիկի մեջ։


== Ծանոթագրություններ ==
Ինֆորմատիկայի ֆրանկոֆոն ինստիտուտ

Ինֆորմատիկայի ֆրանկոֆոն ինստիտուտ (ֆր.՝ The Institut de la Francophonie pour l'Informatique (IFI)), ինֆորմատիկայի բնագավառում մագիստրոսի աստիճան շնորհող ուսումնական հաստատություն Վիետնամում։
Վիետնամի կառավարության պահանջով ստեղծվել և ֆինանսավորվել է 1995 թվականին Ֆրանկոֆոնիայի համալսարանական գործակալության կողմից Վիետնամում բարձր մակարդակի ինժեներների և ինֆորմատիկայի բնագավառի դասախոսների վերապատրաստման համար։ Ծրագիրը ֆինանսավորող երկրներն ու տարածաշրջաններն են` Վալոնիա, Բելգիա, Քվեբեկ, Կանադա, Ֆրանսիա, ֆրանսախոս Շվեյցարիա և Լյուքսեմբուրգ։
Ինֆորմատիկայի ֆրանկոֆոն ինստիտուտը ուսանողներ է հավաքագրում Վիետնամից և այլ ֆրանսախոս երկրներից։  Ֆրանկոֆոնիայի համալսարանական գործակալության անդամ համալսարանի (ինչպիսիք են  Télécom ParisTech, Լյովենի կաթոլիկ համալսարան, Մոնրեալում Քվեբեկի համալսարան և այլն) դասախոսները դասավանդում են նաև Ինֆորմատիկայի ֆրանկոֆոն ինստիտուտում։ Բոլոր դասախոսությունները ֆրանսերենով են։
Սովորաբար, ավարտական պրակտիկան անցկացվում է արտասահմանում (Եվրոպա կամ Կանադա) արդյունաբերական ոլորտներում, համալսարաններում կամ հետազոտական լաբորատորիաներում։ Հետազոտական պրակտիկան հաճախ դեպի դոկտորական կամրջի դեր է խաղում։ Արդյունաբերական պրակտիկաներն իրականացվում են ծրագրային ապահովման զարգացման նախագծային առաջնորդի պրոֆիլ փնտրող կազմակերպությունները։
Ինֆորմատիկայի ֆրանկոֆոն ինստիտուտը Վիետնամում  համարվում է ինֆորմատիկայի լավագույն համալսարաններից մեկը։ Ուսանողների մոտ մեկ երրորդը շարունակում է հետբուհական կրթությունը արտասահմանյան բուհերում, շատերը դառնում են Վիետնամում ծրագրային ընկերությունների մասնագետներ կամ ընկերությունների հիմնադիրներ։


== Հիմնադրում և զարգացում ==
1997 թ.` հիմնադրվել է որպես Ինֆորմատիկայի ֆրանկոֆոն ինստիտուտ
2006 թ.` հիմնադրվել է Հանոյի ֆրանսիական համալսարանի կենտրոնը
2014 թ.`  Ֆրանսիական լեզվի ինստիտուտը միավորվել է Հանոյի ֆրանսիական համալսարանի կենտրոնին և անվանափոխվել Ֆրանկոֆոնիայի միջազգային ինստիտուտի


== Ծանոթագրություններ ==


== Արտաքին հղումներ ==
Official Website
Student's Magazine
Լոտերբուր

Լոտերբուր (ֆր.՝ Lauterbourg), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 2229 մարդ, բնակչության խտությունը` 198.13 մարդ/կմ²։ Բնակավայրը զբաղեցնում է 11.25 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ արևելք, Ստրասբուրգ քաղաքից` 55 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1566 աշխատունակ (15-64 տարեկան)  բնակիչ, որոնցից ակտիվ էին 1174-ը, իսկ ոչ ակտիվները` 392։ Ակտիվության ցուցանիշը կազմում է 75,0 %։ 1174 աշխատունակ մարդկանցից աշխատել է 1038 անձ (609 տղամարդ և 429 կին)։ Գործազուրկ են եղել 136 անձ (58 տղամարդ և 78 կին)։ 392 անաշխատունակներից 108-ը եղել են աշակերտներ կամ ուսանողներ, 120-ը` թոշակառուներ, իսկ 164-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թղթագլան

Թղթագլան, գրելանյութի (պապիրուսի, մագաղաթի կամ թղթի) երկար շերտ, որը պահպանման համար գլանաձև փաթաթվում էր, և այդպիսի շերտի վրա գրում էին երկարությանը զուգահեռ։


== Պատմություն ==
19-րդ դարի հետազոտողները կարծում էին, որ պրովանսական տրուբադուրների երգարանները կազմվում էին հեղինակային թղթագլանների հիմքի վրա։ Նման մագաղաթե թղթագլանները նախատեսված էին աճպարարների կողմից տրուբադուրների ստեղծագործությունների կատարման ժամանակ, և դրանց մեջ գրվում էին մեկ հեղինակի երգերը։ Նման վարկած առաջ քաշեց Ֆ.Ք.Դիցը, 1877 այդ միտքը պաշտպանեց Գուստավ Գրոբերը (Gustav Gröber): Տրուբադուրների երգերով մագաղաթե հեղինակային թղթագլանները հայտնի չէին մասնագետներին. դրանք կարելի էր տեսնել միայն միջնադարյան ձեռագրերի մանրանկարներում, բայց վարկածը հաստատվեց 1914 թվականին, երբ հայտնաբերվեց «Վինդելի մագաղաթը»։ Արդյունքում Մ.Պ. Ֆերեյրայի (Manuel Pedro Ferreira) ենթադրությունն այն մասին, որ այս մագաղաթը կարող էր լինել գրքի կամ գրքույկի միջնամասը, չմերժեց 19-րդ դարի հետազոտողների սկզբնական վարկածները թղթագլանի մասին։
Երկար ժապավենի տեսքով մեկմեկու սոսնձված փաստաթղթերը, որոնք գլանի ձևով փաթաթվում էին, Ռուսական թագավորությունում անվանում էին սյունակներ (столбцы):


== Ռազմական գործ ==
Վարպետ-ձուլորդ Սեմյոն Դուբինինի՝ 1591 թվականի «Թղթագլանը»՝ անվանական թնդանոթը պահպանվում է Սանկտ Պետերբերգում՝ Հրետանու թանգարանում։


== Պատկերասրահ ==

		
		
		


== Տե՛ս նաև ==
Անտիկ թղթագլան-գրքեր
Ձեռագիր


== Ծանոթագրություններ ==


== Գրականություն ==
«Книга»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Սալոն

Սալոն, Ֆրանսիայում ժամանակակից արվեստի պարբերաբար կազմակերպվող ցուցահանդեսների անվանումը։ Նման ցուցահանդեսներ Փարիզում պաշտոնապես կազմակերպվել են սկսած 17-րդ դարից, 1699 թվականից՝ Լուվրում, սկզբում Մեծ պատկերասրահում, իսկ 1737-1848 թվականներին՝ այսպես կոչված Քառակուսի սալոնում (Salon Carre, այստեղից էլ «Սալոն» անվանումը)։ Հետագայում պաշտոնական Սալոններ կազմակերպվել են Ելիսեյան դաշտերի Մեծ պալատում։ 18-րդ դարի կեսերից Սալոնները տեղի են ունեցել կանոնավոր կերպով, 18-րդ դարի վերջերին և 1863 թվականից՝ ամեն տարի։ Մինչև Ֆրանսիայի մեծ հեղափոխությունը Սալոններին մասնակցել են միայն Գեղանկարչության և քանդակագործության թագավորական ակադեմիայի անդամները, հեղափոխությունից հետո՝ բոլոր նկարիչները։ Աակայն Սալոնների ժյուրիները Նապոլեոն 1-ի կայսրության շրջանից (1804-1815) սկսած սիստեմատիկորեն պաշտպանել են քաղքենիական ճաշակը բավարարող հնամոլ ակադեմիական արվեստը (այսպես կոչված սաչոնային արվեստ)։ Առաջադեմ վարպետների գործերը հաճախ մերժվելով ժյուրիի կողմից, այնուամենայնիվ, թեև քիչ քանակով, մուտք են գործել Սալոն, դրանով իսկ բազմաթիվ Սալոններ (1819, 1824, 1831, 1850 և այլն) վերածվել են պաշտոնական-ակադեմիական և առաջադեմ ուղղությունների պայքարի ասպարեզի։ 1881 թվականից Սալոնները դադարել են պետ․ միջոցառում լինելուց և անցել են Ֆրանսիացի նկարիչների ընկերության տնօրինությանը, որը մինչև այժմ պարբերաբար կազմակերպում է «Գարնանային սալոն» ամենամյա ցուցահանդեսներ։ XIX դ․ վերջին -XX դ․ սկզբին կազմակերպվել են նոր, ավանգարդիստական Սալոններ՝ «Անկախների սալոն», «Աշնանային սալոն», «Թյուիլրի սալոն» ևն։ Ֆրանսիական Ա-ներին համանման անուններ են կրել նաև այլ երկրներում կազմակերպվող ցուցահանդեսները (օրինակ, «Ոսկե գեղմի» սալոն»-ը Ռուսաստանում, 1908, 1909-1910)։ Սովորաբար, կարճ՝ «Սալոն» են անվանվել նաև բազմաթիվ քննադատների, գրողների, փիլիսոփաների (Դ․ Դիդրո, Ստենդալ, Հ․ Հայնե, Թ․ Գոթիե, Էմիլ Զոլա և ուրիշներ) Սալոնին վերաբերող քննադատական ակնարկները։
Արաբական առաջին կոնգրես (1913)

Արաբական առաջին կոնգրես 1913, տեղի Է ունեցել հունիսի 18-23-ին, Փարիզում։ Հրավիրվել է Եգիպտոսի, Սիրիայի, Լիբանանի, Իրաքի և Պաղեստինի հայրենասիրական կազմակերպությունների ու ազգ-քաղաքական գործիչների նախաձեռնությամբ։ Կոնգրեսը պահանջել է անհապաղ բարեփոխումներ իրականացնել Օսմանյան կայսրությունում, երաշխավորել արաբների քաղաքական իրավունքները և նրանց գործնական մասնակցությունը կայսրության կառավարմանը, թույլատրել արաբների գործածությունը օսմանյան խորհրդարանում և այն ճանաչել արաբերեն վիլայեթների պաշտոնական լեզու։ Կոնգրեսի որոշումների հիմքում դրված էր Օսմանյան կայսրության ապակենտրոնացման սկզբունքը։
Կոնգրեսին ներկա էր հայերի ներկայացուցիչը, որը հայ ժողովրդի անունից լիակատար աջակցություն է հայտնել արաբների պահանջներին։ Կոնգրեսն իր հերթին քննարկել է հայերի վիճակը Օսմանյան կայսրությունում և նրանց պահանջները։ Կոնգրեսի ընդունած որոշումների 8-րդ կետն ամբողջովին վերաբերում էր հայկական հարցին։ Այնտեղ ասված էր. «Կոնգրեսը հավանություն է տալիս և պաշտպանում օսմանյան հայերի պահանջները, որոնք հիմնված են ապակենտրոնացման սկզբունքների վրա»։ Այդ կետը քննարկվել է առանձին և ընդունվել միաձայն։
Նովոբայգիլդինո

Նովոբայգիլդինո (ռուս.՝ Новобайгильдино, բաշկիրերեն՝ Яңы Байгилде), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բանովիչի (համայնք)

Անվան այլ կիրառումների համար տե՛ս՝ Բանովիչի (այլ կիրառումներ)Բանովիչի համայնք (սերբ.՝ Општина Бановићи, խորվ.՝  և բոս․՝ Opština Banovići), բոսնիական համայնք, որը մտնում է Բոսնիա և Հերցեգովինա ֆեդերացիայի կազմում։ Տեղակայված է Ֆեդերացիայի արևելյան մասում։ Վարչական կենտրոնը համարվում է Բանովիչի քաղաքը։


== Բնակչություն ==


== Ծանոթագրություններ ==


== Գրականություն ==
Књига: „Национални састав становништва - Резултати за Републику по општинама и насељеним мјестима 1991.", статистички билтен бр. 234, Издање Државног завода за статистику Републике Босне и Херцеговине, Сарајево.


== Արտաքին հղումներ ==
Համայնքի պաշտոնական կայքէջ Archived 2012-03-25 at the Wayback Machine. (բոսն.)
Տվյալներ համայնքի մարդահամարի մասին
Թոլգոմ (գետակ)

Թոլգոմ, գետակ Ճորոխի ավազանում՝ նրա ստորին հոսանքում։ Հանդիսանում է Բերդա գետի վտակը։


== Ծանոթագրություններ ==
Կովադոնգա

Կովադոնգա (իսպ.՝ Covadonga, աստուրերեն՝ Cuadonga), գյուղ Իսպանիայում։ Մտնում է Աստորիաս պրովինցիայի մեջ, համանուն ինքնավար համայնքում։ Գտնվում է Picos de Europa իսպանական լեռնազանգվածի տարածքում։


== Պատմություն ==
Ք․ա․ 722 թվականին իբերացի քրիստոնեաները հաղթանակ են տանում քրիստոնեաների դեմ մարտում։ Դա քրիստոնյաների առաջին նշանակալից հաղթանակն է արաբների նկատմամբ Իսպանիայում։
Ժամանակի ընթացքում Կովադոնգան դարձել է ուխտագնացության և պաշտամունքի վայր։ Սանտա Խուեվա դե Կովադոնգա (իսպ.՝ Santa Cueva de Covadonga) քարանձավում, որտեղ, ըստ ավանդապատումի, մարտերի ժամանակ ապաստանել է Պելայոն թագավորը, կա մի փոքրիկ մատուռ, որտեղ գտնվել է Կովադոնգայի աստվածամոր իսպ.՝ Virgen de Covadonga պատկերը՝ Պելայոնի գերեզմանաքարի մոտ։
1918 թվականին Կովադոգայից ոչ հեռու հիմնվել է Ազգային պարկ (իսպ.՝ Parque Nacional de los Picos de Europa), որն զբաղեցնում է 169 կմ² մակերես։


== Քույր քաղաքներ ==
Լիոն -  Ֆրանսիա


== Պատկերասրահ ==

		
		
		
		


== Ծանոթագրություններ ==


== Աղբյուրներ ==
«Ковадонга». БСЭ, 3-е издание.
«Covadonga». Encyclopædia Britannica from Encyclopædia Britannica 2007 Ultimate Reference Suite.


== Արտաքին հղումներ ==
Página del Real Sitio de Covadonga (իսպ.)
Webcam en directo desde Covadonga (իսպ.)
Año Santo Jubilar 2008 Archived 2016-03-21 at the Wayback Machine..(իսպ.)
Արմենդ Դալկու

Արմենդ Դալկու (ալբ․՝ Armend Dallku, հունիսի 16, 1983(1983-06-16), Պրիշտինա), ալբանացի ֆուտբոլիստ, «Վորսկլա» ակումբի և Ալբանիայի ազգային հավաքականի պաշտպան։
Ուկրաինայի բարձրագույն առաջնությունում դեբյուտել է 2005 թվականի օգոստոսի 7-ին «Չերնոմորեց» ակումբի հետ հանդիպմանը։ Ուկրաինա մեկնումից առաջ հանդես է եկել Ալբանիայի սուպերլիգայի «Էլբասանի»։


== Նվաճումներ ==
Ուկրաինայի գավաթի հաղթող


== Արտաքին հղումներ ==
«Վորսկլա» ակումբի պաշտոնական կայքում էջը Archived 2011-11-16 at the Wayback Machine.


== Ծանոթագրություններ ==
Կոնրադ Հեսներ

Կոնրադ Հեսներ (գերմ.՝ Conrad Gesner, կամ Konrad Gessner, Konrad Geßner, Conrad Gessner, Conrad Geßner, Conrad von Gesner, Conradus Gesnerus, մարտի 26, 1516, Ցյուրիխ - դեկտեմբերի 13, 1565, Ցյուրիխ), շվեյցարացի գիտնական-լեզվաբան։ Նա առաջիններից է, ով փորձել է համակարգել բույսերի և կենդանիների մասին մարդկանց ունեցած փաստերը։ Նա հայտնի է որպես կենսաբան, բուսաբան, բժիշկ և լեզվաբան։ Նրա «Կենդանիների պատմություն» (անգլ.՝ Historiae animalium (Gessner), հրատարակվել է Ցյուրիխում, (1551–1558)) 5 հատորանոց գրքում ներկայացրել է ժամանակակից կենդանաբանությունը։


== Կենսագրություն ==
Ծնվել է Ցյուրիխում աղքատ կաշեգործի ընտանիքում։ Նրա հայրը զոհվել է Երկրորդ կապելական պատերազմի տարիներին (գերմ.՝ Zweiter Kappelerkrieg)՝ 1531 թվականին։ Դրանից հետո դաստիարակություն է ստացել հորեղբոր մոտ, ով մեծացրել է տղային բուսաբանության և գրականության դասեր տալով։
Բողոքական ընկերները, առաջին հերթին՝ Հենրիխ Բուլինգերը (գերմ.՝ Heinrich Bullinger), օգնել են երիտասարդ Կոնրադին կրթություն ստանալ Ցյուրիխում, Բազելում, Ստրասբուրգում, Բուրժում (ֆր.՝ Bourges, լատ.՝ Avaricum Biturigum), Փարիզում, Մոնպելյեում։ Նրանց խորհրդով 19 տարեկանում ամուսնացել է աղքատ մի աղջկա հետ։
1537 թվականին՝ 21 տարեկանում ստեղծել է Ջովանի Կրաստոնի լատինահունական բառարանի լրացված տարբերակը և Լոզանում ընտրվել է հունարենի պրոֆեսոր։ 1541 թ. ստացել է բժշկական գիտությունների դոկտորի աստիճան։
1545 թվականին նա հրատարակել է կաթի օգտակարության մասին իր աշխատությունը։ 10 տարի անց նա նկարագրել է դեպի Պիլատուս (գերմ.՝ Pilatus; ֆր.՝ Pilatus) լեռ՝ իր բարձունքը։ Դա վկայում է այն, մասին որ Կոնրադն առաջին լեռնագնացներից է եղել։
1557 թվականին Ցյուրիխում ստացել է Բնափիլիսոփայության պրոֆեսորի կոչում։ Միևնույն ժամանակ զբաղվել է նաև բժշկությամբ և ձեռք բերել փորձ այդ ոլորտում։ Նա կառուցել է բուսաբանական այգի։
Մահացել է ժանտախտի համաճարակի տարիներին՝ 1565 թվականին։


== Ծանոթագրություններ ==


== Գրականություն ==
М. Л. Сергеев. Конрад Гесснер (1516–1565) как библиограф // Acta linguistica Petropolitana. Труды Института лингвистических исследований. T. IV, 1. СПб.։ Наука, 2008.С. 527-537.
М. Л. Сергеев. Комментарий к рассмотрению галльских имен в «Митридате» (1555) Конрада Гесснера // Индоевропейское языкознание и классическая филология – XIV. Часть 2. СПб.։ Наука, 2010. С. 292-304.


== Արտաքին հղումներ ==
Геснерия
Historiae Animalium Archived 2010-08-18 at the Wayback Machine.
Биография в Historischen Lexikon der Schweiz (գերմ.)
Ալի Ֆուադ Էրդեն

Ալի Ֆուադ էրդեն (թուրքերեն՝ Ali Fuad Erden, 1882, Taşkasap, Ֆաթիհ, Ստամբուլ, Օսմանյան կայսրություն - մայիսի 12, 1957(1957-05-12), Ստամբուլ, Թուրքիա), թուրք զինվորական գործիչ, գեներալ։ 
Առաջին համաշխարհային պատերազմի (1914) ժամանակ ծառայել է Ջեմալ փաշայի 4-րդ բանակում և ականատես է եղել Թուրքիայում և Արևմտյան Հայաստանում հայերի տեղահանությանն ու կոտորածներին։ 1954 թվականին հրատարակել է հուշեր՝ «Սիրիական հուշեր առաջին համաշխարհային պատերազմի ընթացքում» խորագրով (լատինատառ թուրքերեն)։ Էրդենը մանրամասն անդրադարձել է հայերի տեղահանության խնդրին, տվել իրադարձությունների կողմնակալ գնահատականը՝ ձգտելով մեղմացնել թուրքական ջարդարարների հանցանքը։
Էրդենը հայերի ինքնապաշտպանական մարտերը համարել է ապստամբական շարժում և մեղադրել հայ քաղաքական կուսակցություններին, որոնք, իբր իրենց գործողություններով վտանգել են թուրքական բանակի թիկունքը։ Ավելին, նրա ասելով Ջեմալ փաշան և ինքը իբրև թե ձգտել են ամեն կերպ թեթևացնել Սիրիա աքսորված հայերի վիճակը։ Էրդենի հուշերի նպատակն է հայերի ցեղասպանությունը բացատրել որպես հարկադրական միջոցառում։
Քնուդ Բուլ

Քնուդ Գելմույնդեն Բուլ (նորվ.՝ Knud Geelmuyden Bull, սեպտեմբերի 10, 1811(1811-09-10)[…], Բերգեն, Նորվեգիա - դեկտեմբերի 23, 1889(1889-12-23), Սիդնեյ, Ավստրալիա), նորվեգական ծագմամբ ավստրալիացի նկարիչ, այդ երկրի գեղանկարչության առաջատարներից և բնանկարային ուղղության հիմնադիրներից մեկը։
Նորվեգացի կոմպոզիտոր Ուլե Բուլի և ճարտարապետ Գեորգ Բուլի եղբայրն է։


== Կենսագրություն ==


=== Վաղ տարիներ ===
Ծնվել է Բերգենում դեղագործ Օլե Բորնեման Բուլի ընտանիքում։ Դեռևս մանկուց ցուցաբերել է գեղանկարչական կարողություններ, իսկ տասնհինգ տարեկանում սովորելու են տվել ամենահայտնի նորվեգացի նկարչի՝ Յ. Կ. Դալի մոտ, որն այդ ժամանակ դասավանդում էր Դրեզդենում, սակայն Քնուդի աշխույժ, անհանգիստ բնավորությունը խանգարեց նրան ստանալու համակարգված կրթություն։ Չկարողանալով ցուցաբերել իրեն որպես նկարիչ (թեպետ նա անհատական ցուցահանդես ունեցավ Բերգենում)՝ Քնուդ Բուլը թափառում էր Եվրոպայով՝ ապրելով իր եղբայրների հաշվին։


=== Աքսոր Ավստրալիա ===
Չունենալով մշտական զբաղմունք՝ նա զբաղվում էր թղթադրամների կեղծմամբ և 1845 թվականին ձերբակալվեց Լոնդոնում (նրան մատնեց փորագրողը, որի մոտ պատվիրել էր տպագրման կաղապարներ)։ Դատի ժամանակ նա իրեն մեղավոր ճանաչեց 100 ֆունտանոց թղթադրամների կեղծման մեջ (մեկ այլ տարբերակում՝ նորվեգական փողի 100-անոց արժեթղթի մեջ) և դատապարտվեց Ավստրալիայում 14 տարվա տաժանակիր աշխատանքի։ 1846 թվականի մայիսին 1900 տաժանակիրների հետ նա բանտային նավով ուղարկվեց հարավային կիսագունդ։ Նավակողի վրա նրան թույլ էիրն տալիս նկարել, հենց այդ ժամանակ նա ստեղծեց իր առաջին նկարները, որոնցում Ավստրալիան էր՝ «Մադեյրայի մոտակայքում նավակողին» և «Վաթեռլո» նավի խորտակումը Քեյփթաունում 1842 թվականին»։
Սկզբում նրան տեղավորեցին Նորֆոլք կղզու բանտում, բայց արդեն 1847 թվականին տեղափոխեցին Saltwater River գաղութ Վան Դիմենա հողի վրա (այժմ՝ Թասմանիա), որտեղ նա հնարավորություն ուներ նկարելու։ 1849 թվականին նա նկարելու հնարավորություն ուներ։ 1849 թվականին նրան տեղափոխեցին Հոբարթ բնակավայր (106 կմ հեռու նախկին կալանավայրից), որտեղ հնարավորություն ստացավ մասնավոր պատվերներ կատարելու, ներառյալ դիմանկարներ։ 1850 թվականին փախչելու անհաջող փորձ կատարեց, և որպես պատիժ 20 օր մենախցում անցկացրեց։ 1853 թվականին ազատ արձակվեց. շշուկներ էին պտտվում, որ դա կատարվել էր գրասենյակային սխալի հետևանքով։


=== Նկարչական գործունեություն Ավստրալիայում ===
Թեպետ այդ ժամանակ Ավստրիալիայում կային մի քանի սիրողական նկարիչներ, Ք. Բուլը համարվում էր միակ փորձառու բնանկարիչը։ 1852 թվականին նա Հոբարթում ամուսնացավ Մերի Էնն Բրայենի հետ և դարձավ տեղի դպրոցի նկարչության ուսուցիչը, ինչպես նաև բազմաթիվ բնանկարներ ստեղծեց, որոնք ներկայացված էին Ավստրալիայի բոլոր խոշոր թանգարաններում։ 1855 թվականին նրա երկու նկարները մասնակցություն ունեցան Փարիզում կայացած Համաշխարհային ցուցահանդեսին։ Ստեղծել է նաև պատմական նկարներ։ Ունեցել է հինգ որդի, որոնցից երեքը դարձել են նկարիչներ։ 1856 թվականին տեղափոխվել է Սիդնել, որտեղ 78 տարեկանում մահացել է։
Եվրոպայում նա գրեթե անհայտ էր մինչ 1999 թվականին նորվեգացի գրող Ռագնար Կվամի «Straffen» («Պատիժ») գրքի լույս ընծայելը։ Օսլոյի թանգարանում պահպանվում է նրա միայն մեկ նկար։


== Ծանոթագրություններ ==


== Աղբյուրներ ==
Alfsen, Glenny. «Knud Bull» // Norsk biografisk leksikon
Knut Bull // Centre for Tasmanian Historical Studies
Air Liquide

Air Liquide, ֆրանսիական տեխնիկական ընկերություն։ Հիմնադրվել է 1902 թվականին։ Շտաբ-բնակարանը գտնվում է Փարիզում։ 2014 թվականի դրությամբ ընկերությունը ունեցել է 15 միլիարդ եվրոյի շրջանառություն։


== Ծանոթագրություններ ==


== Արտաքին հղումներ ==
Պաշտոնական կայքը
Վալտեր Մացցարի

Մարիո Ռոբերտո Վալտեր Մացցարի (իտալերեն՝ Mario Roberto Walter Mazzarri , հոկտեմբերի 1, 1961(1961-10-01), Սան Վինչենցո, Լիվորնո, Տոսկանա, Իտալիա), իտալացի նախկին ֆուտբոլիստ, մարզիչ։
Մարզչական կարիերան սկսել է Բոլոնյայում, որտեղ աշխատել է որպես մարզչի օգնական, այնուհետև նաև Նապոլիում, որպես գլխավոր մարզիչ Ուլիվյերիի օգնական։
1999 թվականին Մացցարին սկսել է ինքնուրույն մարզչական կարիերան՝ գլխավորելով Բոլոնյայի երիտասարդական թիմը։ 2001 թվականին նա գլխավորեց Սերիա C2-ի թիմերից մեկը՝ «Աչիրեալեն»։ Այնուհետև մարզել է C1 Սերիայի «Պոստեյզե» ակումբը։ 1 տարի անց նա արդեն աշխատում էր Բ Սերիայում՝ մարզելով «Լիվորնոն», որին երրորդ տեղով կարողացավ դուրս բերել Ա Սերիա, որը տեղի էր ունեցել առաջին անգամ 1949 թվականից հետո։ Սակայն այս ակումբում Մացցարին չմնաց, այլ գլխավորեց «Ռեջինան», որի հետ 3 մրցաշրջան անցկացրեց։ «Ռեջինայում» աշխատելու տարիներին Մացցարին օգնեց թիմին մնալ Ա Սերիայում, ավելին 2006 թվականի Կալչոպոլիից հետո թիմը մրցաշրջանը սկսեց 11 միավորով, սակայն մարզչին հաջողվեց թիմին պահել ուժեղագույնների պայքարում։ Այս արդյունքի շնորհիվ Մացցարին ստացավ Ռոջիո դի Կալաբրիա քաղաքի պատվավոր քաղաքացու կոչում։
2007 թվականին Մացցարին պայմանագիր կնքեց Սամպդորիայի հետ, որի հետ առաջին մրցաշրջանում թիմը գրավեց 6-րդ հորիզոնականը և իրավունք ստացավ մասնակցել Եվրոպա Լիգային։
2009 թվականի հոկտեմբերին «Նապոլին»` փոխարինելով պաշտոնանկ արված Ռոբերտո Դոնադոնիին։ Նրա գլխավորությամբ «Նապոլին» 13 խաղյա անպարտելի շարք անցկացրեց, այդ թվում առաջնության և Գավաթի խաղեր, որն ավարտվում է «Յուվենտուսի» դեմ խաղում պարտությամբ։ Մրցաշրջանի ավարտին թիմը գրավեց 6-րդ հորիզոնականը։ 2010-2011 թվականների մրցաշրջանում Մացցարիի «Նապոլին» գրավեց 3-րդ հորիզենականը և իրավունք ստացավ մանսակցելու Չեմպիոնների Լիգային։ 2012-2013 թվականի մրցաշրջանում թիմը դարձավ Իտալիայի փոխչեմպիոն։ 2013 թվականի մայիսի 20-ին Մացցարին հայտարերց ակումբից հեռանալու մասին։
2013 թվականի մայիսի 24-ին Մացցարին 2 տարվա պայմանագիր կնքնեց «Ինտերի» հետ։
Սուրբ ճգնավորներ (եռապատկեր, Բոսխ)

Սուրբ ճգնավորներ, նիդերլանդացի նկարիչ Հիերոնիմոս Բոսխի եռապատկեր։ Եռապատկերը գտնվում է խիստ վնասված վիճակում։


== Պատմություն ==
Բոսխն իր նկարներում հաճախ է պատկերել սրբերի կյանը, սակայն ի տարբերություն միջնադարյան նկարչության մեջ ընդունված սկզբունքի՝ նա հազվադեպ է պատկերել նրանց գործած հրաշքները, նրանց ճգնավորության ազդեցիկ տեսարանները, որոնք հիացմունք են առաջացրել ժամանակի մարդկանց շրջանում։ Նկարիչը գովերգում է խաղաղ բարեգործներին, որոնք ունեն խոր հայեցողություն։ Բոսխի նկարներում չկան ո՛չ սուրբ մարտիկներ, ո՛չ էլ նրբագեղ կույսեր, որոնք պաշտպանում են իրենց կուսությունը։ Նրա հերոսները ճգնավորներ են, որոնք բարեպաշտության մասին են խորհում բնապատկերի ֆոնին։
Նկարի փեղկերից յուրաքանչյուրը ներկայացնում է մեկ սրբի։
«Սուրբ ճգնավորներ» եռապատկերում, որը Բոսխը նկարել է իր ստեղծագործական ճանապարհի միջին հատվածում, պատկերված են այս թեմայի երեք տարբերակներ։ Երեքում էլ ներկայացված են ասկետիզմի իդեալը և ցանկությունների ճնշումը, որոնք գովերգվել են «Քրիստոսին նմանօրինակում» տրակտատում։

Եռապատկերի ստեղծման ժամանակ Բոսխը ենթադրաբար ոգեշնչվել է նիդերլանդացի միստիկ Յան վան Ռյոյսբրուկի «Բարձրագույն ճշմարտության գրքով», որում ճգնավորներ Անտոնիոսը, Հիերոնիմոսը և Էգիդիոսը մարմնավորում են բարձրագույն ճշմարտության ձգտման երեք մակարդակները։
Կենտրոնական մասում սուրբ Հիերոնիմոսն է, որն իր սևեռուն հայացքը գամել է խաչելությանը՝ դրանում գտնելով ապաստարան ու չարի ուժից փրկություն․ դրանք մարմնավորված են հեթանոսական մեհյանի ավերակներում և հետին պլանում հոգեվարքի մեջ գտնվող դևերի կերպարներում։


== Ձախ հատված ==

Նկարի ձախ հատվածում սուրբ Անտոնիիոսն է, որ դիմակայում է կին հրեշի գայթակղություններին, որը փորձում է գայթակղել նրան։ Սուրբ Անտոնիոսը Բոսխին ավելի հարազատ սրբերից է, որ եգիպտական անապատում է անցկացրել իր կյանքի մեծ մասը։


== Աջ հատված ==

Աջ հատվածում պատկերված է սուրբ Էգիդիոսը, որ հարմար տեղավորվել է քարանձավում, որ նրա համար մատուռ է ծառայում, և աղոթում է խորանի առաջ։ Նրա կրծքին մխրճված նետը այս սրբին պատկերելու ավանդական պարագան է, որով փրկել է սիրելի այծյամին՝ որսորդների արձակած նետերից նրան պաշտպանելով սեփական կրծքով։


== Ծանոթագրություններ ==


== Գրականություն ==
Тревин Коплстоун. Хиеронимус Босх. Жизнь и творчество. — М: «Лабиринт-К», 1998.
Девитини А. Босх: Пер. с итал./А.Девитини — М: ООО «Издательство АСТ»: ООО «Издательство Астрель», 2002.
Баттилотти Д. Босх: Пер. с итал./Д.Баттилотти — М: «Белый город», 2000.
Вальтер Бозинг. Босх: Пер. с нем./В.Бозинг — М: Арт-Родник, 2001.
История искусства зарубежных стран. Средние века, Возрождение / Под ред. Ц. Г. Нессельштраус. М., 1982
Фомин Г. И. Иероним Босх. М., 1974
Ш. де Тольнай. Босх. М., 1992
Г. Мартин. Босх. М., 1992
К. С. Егорова. Три картины Босха на тему «Мыслитель и природа». Сов. искусствознание, вып. 19. М., 1985
Р. Х. Марейниссен, П.Рейфеларе. Иероним Босх: художественное наследие. М., 1998
2А70

2А70, 100-մմ զենք / մեկնարկային տեղակայանք, ռուսական հրետանու աջակցության հետևակային միջոց։ Տեղադրվում է ռազմական տարբեր մոդուլների մեջ, ինչպիսիք են՝ «Բախչա-Ու»-ն, «Սինիցա»-ն, որոնք իրենց հերթին տեղադրվում են հետևակի և հետախույզի ռազմական մեքենաներում՝ БМД-4, БМП-3, БТР-90։ Կրակել հնարավոր է ինչպես բեկորա-ֆուգասային 3УОФ17, 3УОФ19 արկերով, այնպես էլ կառավարվող 9М117М1Э հրթիռներով, նաև այս սերիայի 9М117 կամ 9М113М հրթիռներով՝ հակատանկային հրթիռային «Արկան» համալիրի հսկողության ներքո։
Զենքը մշակել է Տուլսկի սարքավորաշինության կոնստրուկտորական բյուրոն։


== Հիմնական բնութագրիչները ==
Տրամաչափ՝ 100 մմ
Գործնական վարման արագություն՝ 10 կրակոց/վրկ
Արկի սկզբնական արագություն՝ 250—355 մ/վ
Զենքի քաշ՝ 332 կգ


=== Կիրառվող կրակոցներ ===


== Ծանոթագրություններ ==


== Գրականություն ==
3. Тактико-технические характеристики изделия // 2А70.00.000ТО 100-мм орудие-пусковая установка. Техническое описание и инструкция по эксплуатации. — Тула: ГУП «Конструкторское бюро приборостроения», 1989. — 139 с.
Լադին

Լադին (ուկրաիներեն՝ Лади́нь), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Լադին գյուղում բնակվում էր 218 մարդ։ Բնակավայրը զբաղեցնում է 0,98 կմ² տարածք։ Բնակչության խտությունը կազմում էր 222,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոմսոմոլսկոե (գյուղ, Կազատինի շրջան)

Անվան այլ կիրառումների համար տե՛ս՝ ԿոմսոմոլսկոեԿոմսոմոլսկոե (ուկրաիներեն՝ Комсомольське), գյուղ Ուկրաինայի Վիննիցայի մարզի Կազատինի շրջանում։ Բնակավայրը նախկինում նաև անվանվել է Մախնովկա։ Հիմնադրվել է 1410 թվականին։
2001 թվականի տվյալներով Կոմսոմոլսկոե գյուղում բնակվում էր 3 467 մարդ։ Բնակավայրը զբաղեցնում է 5,15 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջովանի Սանտի

Ջովանի Սանտի (իտալերեն՝ Giovanni Santi, ոչ վաղ քան 1440 և ոչ ուշ քան 1445, Կոլբորդոլո, Պեզարո է Ուրբինո, Մարկե, Պապական մարզ - օգոստոսի 1, 1494, Ուրբինո, Kingdom of Italy), իտալացի գեղանկարիչ, դեկորատոր Ռաֆայել Սանտիի հայրը։ Ծնվել է 1435 թվականին Իտալիայի արևելքում գտնվող Ուրբինո քաղաքում։ Մահացել է 1494 թվականի օգոստոսի 1-ին։

Որոշ ժամանակ եղել է մանր առևտրական։ Այնուհետև նկարչություն է սովորել Պիեռա Դելլա Ֆրանչեսկայի մոտ։ Հավանաբար որոշ ժամանակ եղել է Մելոցցո դա Ֆորլիի օգնականն ու ընկերը։ Ավելի ուշ Ջովանի Սանտին դարձել է պալատական նկարիչ դուքս Ուրբինո Ֆեդերիգո դա Մոնտեֆելտրոյի օրոք։ Նա ստեղծել է մի շարք խորանի նկարներ, որոնք պահվում են Բեռլինի պատկերասրահում, Մադոննան՝ Ուրբանոյի Սուրբ Աստվածածին եկեղեցում, ինչպես նաև Բուդապեշտի Կերպարվեստի թանգարանում  և այլ թանգարաններում։


== Տիրանի մատուռի որմնանար ==

Կալիում գտնվող Սան Դոմենիկոյի եկեղեցին Տիրանիի հայտնի մատուռներից է, որը Պիետրո Տիրանիի պատվերով  ձևավորել է Ջովանի Սանտին և համարվում է տասնվեցերորդ դարի  գլուխգործոց։ 1859 թվականին Օստին Հենրի Լայարդը «Առունդելյան միություն» ամսագրում հրատարակել է  «Ջովանի Սանտին և նրա որմնանկարը Կալիում» հոդվածը, որը 1994 թվականին Ռ. Վարեզեի կողմից թարգմանվել է իտալերեն։ Տիրանիի  մատուռի որմնանկարները Ջովանի Սանտիի լավագույն աշխատանքներից են, որտեղ հրեշտակին պատկերել է երիտասարդ Ռաֆայելի պատկերով, իսկ Սուրբ Հովհաննես Մկրտչին՝ իր դիմանկարով։


== Գրականություն ==
Giovanni Santi, 1999, Electa (Milano), ISBN 88-435-6825-6
Antonio Forcellino: Raffael. Siedler Verlag 2008, ISBN 978-3886808816


== Ծանոթագրություններ ==
Ակնա (Արմավիր)

Անվան այլ կիրառումների համար տե՛ս՝ Ակնա (այլ կիրառումներ)Այղր, Հայաստանի ամենացածրադիր լիճն է։ Գտնվում է Արարատյան դաշտում՝ զբաղեցնելով 50 հա մակերես։ Ունի 2 մ խորություն, ձագարաձև ուրվագիծ և ստորերկրյա սնում։ Ենթադրվում է, որ Այղր լիճը Արաքսի հին հունի մի հատվածն է։ Լճից սկիզբ է առնում Մեծամոր (Սևաջուր) գետը, որն օգտագործվում է բացառապես ոռոգման նպատակով։


== Անվանում ==
Գոյություն ունի Մեծամոր պատմական անվանման ծագման շուրջ երկու ավանդապատում․

Մի անգամ հովիվը այծի ետևից նետում է գավազանը, որն ընկնում է Արագածի գագաթին գտնվող լճի մեջ։ Մինչև նա մոտենում է լճին՝ տեսնում է, որ գավազանն անհայտացել է։ Մի շաբաթից, ոչխարները դաշտ իջեցնելիս, հովիվն իր գավազանը տեսնում է լճում։ Շալակում է մի ջվալ դարման, բաձրանում Արագածի վրա և դարմանը դատարկում այնտեղի լճի մեջ։ Երկու օր անց հովիվը դարմանի հետքը գտնում է Մեծամորի լճում՝ Այղր գյոլ։
Այս լիճը լիքն է հրեղեն ձիերով, սպիտակ գոմեշներով, մարդաձկներով և ուրիշ կենդանիներով։ Հրեղեն ձիերի ցեղիցն է նաև Քյոռ-օղլու թևավոր Ղռաթը։ Խառատ՝ հյուսն Մուրատը ականատես է եղել, որ երբ Քյոռ-օղլու մատակ ձին արածելիս է եղել Մեծամորի ափին, մի հրեղեն սպիտակ որձ ձի՝ այղր դուրս է եկել լճից, թռել մատակի վրա և նորից մտել ջրի հատակը։ Դրանից հետո լիճը կոչվել է Այղր-գյոլ։


== Գրականություն ==
Գաբրիելյան Գ. Կ. Новые данные о бассейне питания озера Айгерлич и реки Севджур = Նոր տվյալներ Այղր-լճի և Սևջուր գետի սնման ավազանների մասին։. — Доклады Академии наук Армянской СССР. — 1967. — Т. XLV. — С. 130-133.


== Ծանոթագրություններ ==
Կորով

Կորով, գյուղ Արևմտյան Հայաստանում, Բիթլիսի վիլայեթի Սասունի գավառակում։ Մտնում էր Հազզո-Խաբլջոզ գավառակի մեջ։
19-րդ դարի սկզբին ուներ 5 տուն՝ 25 հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գուանախուատո (նահանգ)

Գուանախուատո (իսպ.՝ Guanajuato, (Իսպաներեն արտասանություն՝ [gwanaˈxwato]), պաշտոնական անվանումը՝ Գուանախուատոյի ազատ և ինքնիշխան նահանգ (իսպ.՝ Estado Libre y Soberano de Guanajuato), Մեքսիկայի 31 նահանգներից մեկն է, Դաշնային օկրուգի հետ միասին համալրում են Մեքսիկայի վարչական կազմը։ Նահանգն ունի 46 համայնք, մայրաքաղաքն է Գուանախուատոն, ամենամեծ քաղաքը՝ Լեոնը։


== Տվյալներ ==
Գուանախուատո նահանգը գտնվում է հյուսիս-կենտրոնական Մեքսիկայում։ Սահմանակից է արևմուտքում Խալիսկոյին, հյուսիս-արևմուտքում՝ Սակատեկասին, հյուսիսում՝ Սան Լուիսին, արևելքում՝ Կերետարոյին, հարավում՝ Միչոականին։ Զբաղեցնում է 30,608 կմ2 տարածք։


== Բնակչություն ==

2010 թվականին նահագնի բնակչությունը կազմել է 5 486 372 մարդ (6-րդը երկրում)։ Բնակչության 67 % -ը բնակվում է քաղաքներում, մնացածը՝ գյուղական բնակավայրերում։ Բնակչության 96 % -ը կաթոլիկ է։ Գուանախուատոն Մեքսիկայի 6-րդ ամենախիտ բնակեցված նահագն է։
Խոշոր քաղաքներ

Լեոն - 1 436 733 մարդ
Իրապուատո - 529 379 մարդ
Ցելայա - 468 064 մարդ
Սալամանկա - 260 759 մարդ
Սիլաո - 172 984 մարդ
Գուանախուատո (քաղաք) - 171 623 մարդ
Սան Ֆրանցիսկո դել Ռինկոն - 126 278 մարդ


=== Հնդկացիական բնակչություն ===
Գուանախուատոյում հնդացիական լեզուների տիրապետման մակարդակը ցածր է։ Հնդկացի բնակչությունը կազմում է 10 347 մարդ կամ նահանգի բնակչության 2,6 %-ը։ Ամենատարածված հնդկացիական լեզուներից են չիչիմեկա-խոնասը, օտոմին, նաուատլը։ Չիչիմեկա-խոնաս և օտոմի էթնիկ խմբերը կենտրոնացած են Բալես դել Սուր շրջանում։


== Տնտեսություն ==
Նահանգը գտնվում է աշխահագրորեն բարեխառն գոտում, Գուանախուատոն գտնվում է գրեթե հավասարաչափ հեռավորության վրա Խաղաղ օվկիանոսից և Մեքսիկական ծոցից, մոտ է Մեխիկոյին, Գվադալախարային, Մոնթերեյին։ Նահանգով են անցնում մի շարք կարևոր ճանապարհներ, որոնք կապում են երկրի շրջանները միմյանց հետ։ 
2008 թվականին նահանգում ՀՆԱ-ն կազմել է 204 000 000 ամերիկյան դոլար (427 503 000 000 պեսո)։ 2003-2008 թվականներին տնտեսական աճը կազմել է 1,06%։ Գուանախուատոյի տնտեսությունն զբաղեցնում է երկրում 6-րդ տեղը Մեխիկոյի, Նուևո Լեոնի, Խալիսկոյի և Վերակրուսի տնտեսություններից հետո։


== Կրթություն ==
Նահանգում գործում են շուրջ 4 600 նախնական դպրոցներ, 1 400 միջնակարգ դպրոցներ, 650 բարձրագույն դպրոցներ, 125 բարձրագույն ուսումնական հաստատություններ, որոնք տրամադրում են բակալավրի աստիճան։ Ըստ 2005 թվականի տվյալների՝ 15 ամյա բնակչության 12,1 % -ը անգրագետ է։

Հիմնական բարձրագույն ուսումնական հաստատությունները

Universidad de Guanajuato
Universidad de León (UDL)
Instituto Tecnológico y de Estudios Superiores de Monterrey (ITESM)
Universidad De La Salle Bajío
Politécnico de Guanajuato
Universidad de Celaya
Instituto Politécnico Nacional (IPN)
Universidad Pedagógica Nacional (UPN
Instituto Tecnológico Superior de Irapuato (ITESI)
Universidad Tecnológica de Salamanca


== Գուանախուատոյի բուսական և կենդանական աշխարհ ==


== Ծանոթագրություններ ==


== Արտաքին հղումներ ==
(Իսպաներեն) (անգլերեն) (Ֆրանսերեն) Կառավարական պորտալ
(Իսպաներեն) Youtube պաշտոնական կայքը
(Իսպաներեն) Ֆեյսբուքի պաշտոնական կայքը
(Իսպաներեն) Twitter-ի պաշտոնական կայքը
Պաշտոնական ֆինանսական կայք Archived 2008-06-20 at the Wayback Machine.
(Իսպաներեն) Գուանախուատո քաղաք Գուանախուատո քաղաքի ուղեցույց
Յոսեմիթե ազգային պարկ

Յոսեմիթե ազգային պարկ, գտնվում է ԱՄՆ-ի հարավարևմտյան հատվածում, ներգրաված է Կալիֆոռնիա նահանգի մեջ, իշխանությունների հրամանով պարկը 1864 համարվեց պաշտպանված տարածք։


== Պուրակներ ==
Իր հրաշագեղ ջրվեժներով և լեռնագոյացություններով հայտնի ԱՄՆ-ի Յոսեմիթե ազգային պարկը նշանավոր է նաև նրանով, որ ներառում է աշխարհի ամենախոշոր և առավել երկարակյաց ծառերի՝ հսկայական սեկվոյաների (Սիեռա ռեդվուդ) երեք պուրակներ։
Հսկայական սեկվոյան կարող է ապրել 3000 տարուց ավելի և հասնել 225-270 ոտնաչափ (75-90մ)`Ազատության արձանի բարձրության կրկնակին՝ չհաշված պատվանդանը։ Նրանց բնի տրամագիծը կարող է հասնել 33 ոտնաչափի (11մ)։ Այդ մասին է վկայում Վավոնայի ծառ-թունելը Յոսեմիթեի ամենամեծ «Մարիապոզա» պուրակում։ Թունելը ծառի մեջ հատվել է 1881, և հետագա 88 տարիներին ավտոմեքնաներն ու փոստակարքերը երթևեկել են բացվածքով, մինչև որ 1969 թվականին ծառը տապալվեց։ «Մարիապոզա» պուրակի այլ հրաշքներից են Հսկա գրիզլին, որը, շուրջ 2700 տարեկան լինելով, համարվում է այժմ կենդանի ամենամեծահասակ սեկվոյան, և Կալիֆորնիա ծառ-թունելը, որի բնի միջոցով մարդիկ զբոսնում են՝ սկսած 1895-ից։ Ընդհանուր առմամբ «Մարիպոզա» պուրակում աճում է շուրջ 500 սեկվոյա, և հսկա աշտարակները տարեկան հյուրընկալում են ավելի քան 3 մլն այցելու։
Չնայած հսկա չափերին՝ սեկվեյանների արմատները բավականին մակերեսային են, սակայն դրանք կարող են հորիզոնական տարածվել ավելի քան 75 մ։


== Ծանոթագրություններ ==
Վանատի Ալիև

Վանատի Շարիպովիչ Ալիև (հունիսի 6, 1958(1958-06-06), Մախաչկալա, Դաղստանյան ԻԽՍՀ, ԽՍՀՄ - հունիսի 1, 2012(2012-06-01), Մախաչկալա, Դաղստանի Հանրապետություն, Ռուսաստան), Դաղստանի Հանրապետության վաստակավոր արտիստ, «Դաղստան Հանրապետությանը մատուցած ծառայությունների» համար շքանշանի ասպետ։


== Կենսագրությում ==
Ծնվել է 1958 թվականի հունիսի 6-ի Մախաչկալայում։ 1975 թվականին ավարտել է Մախաչկալայի թիվ 5 միջնակարգ դպրոցը։ Ավարտելուց հետոա աշխատել է որպես վերամբարձ կռունկի կռունկավարի աշակերտ։ Սովորել է Դաղստանի պոլիտեխնիկական ինստիտուտում, որն ավարտել է 1981 թվականին։ Նույն տարում նա աշխատանքի է ընդունվել «Դաղստանգլխջրշինի» մատակարարման բաժնում։ 1984 թվականին Վանատին հրավիրվել է աշխատելու Կոմերիտմիության քաղկոմում, այնուհետև տեղափոխվել Մախաչկալայի Լենինյան շրջկոմ։ 1978 թվականից եղել է էստրադային մանրապատումների ուսանողական թատրոնի թիմի անդամ, միաժամանակ մասնակցել է «Նոգինի ակումբ» պատանի հանդիսատեսի թատրոնին և «Մախաչկալայի թափառարջիկները» ՈՒՀԱ թիմին։ Մասնակցել է «Прожекторперисхилтон» հեռուստատեսային շոուին, «Մեկը բոլորի համար» սքետչ-կոմին, ինչպես նաև «Горцы от ума» նախագծին։ 2011 թվականին Վանատին տարել է ուղեղի կաթված։  Երկարատև հիվանդությունից հետո մահացել է 2012 թվականին հունիսի 1-ին։


== Ֆիլմագրություն ==
1982 – «Կուբաչիական ապարանջանի առեղծվածը» (ռեժիսոր՝ Ռաֆայել Գասպարյանց) – գլխավոր հերոսի ընկերը
1998 – «Разные песни по-любому»
2002 – «Разные песни по-любому 2»
2005 – «Разные песни по-любому 3»
2007 – «Разные песни по-любому 4»
2008 – «Прожекторперисхилтон» – Մարեկ Ռուզիչկա
2008 - «Горцы от ума»
2009 – «Уральские пельмени» – կամեո
2009-2010 – «Մեկը բոլորի համար» – Թիմուր
2010 – «Հայրիկի աղջիկները» – տաքսու վարորդ
2010 - «Մի անգամ ոստիկանությունում», ավագ լեյտենանտ Կակաբաձե Գեորգի Իվանովիչ
2010 – «Горцы от ума 2»
2010 – «Խաղալիքներ» – Գամզատ Ռասուլովիչ («Кизлярский Орёл» սրճարանի տնօրեն)
2011 – «Համբույր պատի միջով»
2011 – «Мосгорсмех»


== Ծանութագրություններ ==


== Արտաքին հղումներ ==
Общественно-политический еженедельник «Черновик» Archived 2012-02-04 at the Wayback Machine.
Վանատի Ալիև RUSKINO.RU կայքում
Ռենդի Քուեյթ

Ռենդալլ «Ռենդի» Քուեյթ (անգլ.՝ Randall Rudy "Randy" Quaid, հոկտեմբերի 1, 1950(1950-10-01)[…], Հյուստոն, Տեխաս, ԱՄՆ), ամերիկացի դերասան, «Ոսկե գլոբուսի» դափնեկիր։


== Կենսագրություն ==
Ռենդի Քուեյթը ծնվել է 1950 թվականի հոկտեմբերի 1-ին: Կրթություն ստացել է Հյուսթոնի համալսարանում՝ դրամատիկ արվեստի մասնագիտությամբ։
Կինոյում նա սկսել է նկարահանվել դեռևս ուսանողական տարիներին։ Նրա դեբյուտն է Պիտեր Բոգդանովիչի «Վերջին կինոսեանսը» (1971)։ Սա Քուեյթի առաջին դերն էր ռեժիսոր Բոգդանովիչի մոտ, հետագայում կրկին նա դերեր ստացավ ռեժիսորի մոտ։
Ռենդի Քուեյթը հայտնի է որպես կինոյի և թատրոնի բազմակողմանի և տաղանդավոր դերասան։ «Վերջին դետալը» ֆիլմում նկարահանվելու համար 1973 թվականին դերասանը առաջադրվել է «Օսկարի», իսկ Լոնդոն Ջոնսոնի դերի համար «Լինդոն Բ. Ջոնսոն. վաղ տարիները» (1987) հեռուստաֆիլմում դարձավ «Ոսկե գլոբուսի» դափնեկիր։ Իր կյանքի երեսնամյա կարիերայի ընթացքում Ռենդին հայտնվել է ավելի քան 90 կինոնկարներում։
Ռենդիի փոքր եղբայրը նույնպես դերասան է՝ Դենիս Քուեյթը։ Իսկ Դենիսի որդին՝ Ջեկ Քուեյթը՝ Ռենդիի զարմիկը նույնպես դարձել է դերասան։


== Ֆիլմագրություն ==


== Ձայնավորում ==


== Պրոդյուսեր ==


== Ծանոթագրություններ ==


== Արտաքին հղումներ ==
Ռենդի Քուեյթ Internet Movie Database կայքում
Մանաս

Անվան այլ կիրառումների համար տե՛ս՝ Մանաս (այլ կիրառումներ)Մանաս (devanāgarī ։ मनस् ), սանսկրիտ եզրույթ, որն իր մեջ է ներառում բազմաթիվ նշանակություններ։ Ավելի հաճախ նշանակում է մտածողություն, բանականություն, միտք և ինտելեկտ.


== Հինդուիզմի մեջ ==
Փաթանջալիի Յոգա Սուտրայում (Yoga Sūtra) այդ եզրույթը նշանակում է միտք և երբեմն ինտելեկտ (բուդդհի), անգամ անգիտակցականը (չիտտա)։ Այն ունի և արթմնի կամ էգո (ահամկարա) սովորական գիտակցության իմաստ։ Այն անտահկարանայի բաղկացուցիչներից մեկն է։ Տայտտիրիյա Ուպանիշադում Մանասը համապատասխանում է Մանոմայա-կոշաին (Manomaya-kosha), որը շուկշմա շարիրայի (sūkshma sharīra) երկրորդ թաղանթն է.
Մանասը Վյասայի (Vyāsa) Յոգա Բհասյայի (Yoga Bhāṣya) մեջ բնութագրվում է իբրև հինգ վիճակ՝ անհանգիստ (kṣipta), անհստակ (mūḍha), մոլորված (kṣipta), խտացված (ekāgra) և խցանված (niruddha) ·.


== Բուդդհիզմի մեջ ==
Բուդդհիզմի մեջ մանասը նշանակում է միտքը՝ մարդու բնութագրիչ ընդունակությունը (man- արմատը)։ Այն նաև վեցերորդ իմաստն է (մնացած հինգին զուգահեռ), որը կապի մեջ է մտնում մտային առարկանների հետ։


== Ծանոթագրություններ ==


== Տե՛ս նաև ==


=== Համապատասխան հոդվածներ ===
Ջիվա
Վիջնանա
Վրիտտի
Կենտավրոսներ (աստերոիդների խումբ)

Կենտավրոսներ, աստերոիդների խումբ, որը գտնվում է Յուպիտերի և Նեպտունի ուղեծրերի միջև, իրենց հատկություններով զբաղեցնում են միջանկյալ դիրք հիմնական գոտու աստերոիդների և Կոյպերի գոտու մարմինների միջև (ինչպես նաև որոշ հատկանիշներով մոտ են գիսաստղերին)։
Այս խմբի մարմիններին տրվում են անտիկ դիցաբանության կենտավրոսների անուններ։


== Պատմություն ==
Առաջին հայտնաբերված կենտավրոսն էր Քիրոնը (1977). Պերիհելիին մոտենալու պահին նրա մոտ դիտարկվում է կոմա, որը հատկանշական է գիսաստղերի համար, այդ պատճառով Քիրոնը համարվում է դասակարգմամբ միաժամանակ և գիսաստղ (95P/Chiron), և աստերոիդ (2060 Chiron), չնայած նա զգալիորեն մեծ է տիպային գիսաստղից։


== Առավել հայտնի կենտավրոսներ ==
Արևմտասիբիրական հարթավայր

Արևմտա-սիբիրական հարթավայր, Արևմտա-Սիբիրական դաշտավայր, Երկրագնդի ամենաընդարձակ կուտակումային հարթավայրերից մեկը։ Տարածվում է Ուրալյան լեռներից մինչև Միջին Սիբիրական բարձրավանդակը և Կարայի ծովից մինչև Ղազախական մանրաբլուրներն ու Ալթայը։
Տարածությունը ավելի քան 2, 6 մլն․ կմ2 է, երկարությունը՝ մոտ 2500 կմ, լայնությունը՝ 1000-1900 կմ, բարձրությունը՝ 50-300 մ։ Կազմված է մեզոզոյան ու կայնոզոյան հասակի ավազի ու կավի հզոր շերտերից, որոնց հիմքում պալեոզոյան հին ապարներ են։ Մակերևույթը միապաղաղ է, համարյա հորիզոնական, թույլ ցամաքուրդված։ Կտրտված է լայն ու ոչ խոր գետահովիտներով։ Միջգետային տարածությունները տափարակ են, ընդարձակ, մեծ մասամբ ճահճակալած։ Ճահիճները շատ են հատկապես Օբ-Իրտիշյան միջագետքում (Վասյուգանիե)։
Հարուստ է բնական գազի և նավթի պաշարներով։ Կլիման ցամաքային է (հուլիսին՝ 4-ից մինչև 22 °C, հունվարին՝ -28-ից մինչև -16 °C), վեգետացիոն շրջանը՝ 100-180 օր, ձնածածկի տևողությունը՝ 275-152 օր։ Տարեկան տեղումները՝ 200-600 մմ։ Արևմտա-սիբիրական հարթավայրի հյուսիսում լայն տարածում ունի հավերժական սառածությունը։ Խոշոր գետերն են Օբը, Ենիսեյը, Իրտիշը։ Հարուստ է լճերով (Չանի, Ուբայի, Կուլունդայի և այլն)։ Տեղանքի հարթությունն օժանդակել է բնական զոնաների լավ արտահայտվածությանը, հյուսիսում ձգվում է տունդրան, դեպի հարավ՝ անտառա-տունդրան, տայգան, խառը և լայնատերև անտառները, անտառատափաստանը և տափաստանը։
Արևմտա-սիբիրական հարթավայրի հարավի մեծ մասը հերկված է։ Մշակում են հացահատիկային և տեխնիկական կուլտուրաներ։ Զարգացած է անասնապահությունը, հյուսիսում՝ աղվամազ մոր թեղենի արդյունագործությունը, եղջերվաբուծությունը, ձկնորսությունը, տայգայի ենթազոնայում՝ անտառարդյունաբերությունը։
Բալնո լա Գրանժ

Բալնո լա Գրանժ (ֆր.՝ Balnot-la-Grange), համայնք Ֆրանսիայի Գրանդ Էստ մարզի Օբ գավառում։
Բնակչությունը 2010 թվականի դրությամբ կազմում է 139 մարդ, բնակչության խտությունը` 6.91 մարդ/կմ²։ Բնակավայրը զբաղեցնում է 20.11 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հարավ-արևելք, Շալոն ան Շամպայն քաղաքից` 110 կմ հարավ, Տրուա քաղաքից` 36 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 86 աշխատունակ (15-64 տարեկան) բնակիչ, որոնցից ակտիվ էին 64-ը, իսկ ոչ ակտիվները` 22։ Ակտիվության ցուցանիշը կազմում է 74,4 %։ 64 աշխատունակ մարդկանցից աշխատել է 62 անձ (35 տղամարդ և 27 կին)։ Գործազուրկ են եղել 2 անձ (0 տղամարդ և 2 կին)։ 22 անաշխատունակներից 4-ը եղել են աշակերտներ կամ ուսանողներ, 12-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լայթս

Լայթս Բոկան (անգլ.՝ Lights Bokan, ապրիլի 11, 1987(1987-04-11) կամ 1987, Թիմինս), ի ծնե՝ Վալերի Էնն Պոքսլեյնտեր (անգլ.՝ Valerie Anne Poxleitner), կանադացի երգչուհի, երգերի հեղինակ, կիթառահարուհի, թմբկահարուհի, դաշնակահարուհի, թավջութակահարուհի, նկարչուհի և հասարակական գործիչ։


== Կենսագրություն ==
Վալերի Էնն Պոքսլեյնտերը ծնվել է 1987 թվականի ապրիլի 11-ին Թիմինսում, զինվորականների ընտանիքում։ Մանկությունն անցել է տարբեր երկրներում՝ Ֆիլիպիններ, Ճամայկա, Կանադա, Բրիտանական Կոլումբիա։ 18 տարեկանում նա տեղափոխվել է Տորոնտո և այդ ընթացքում փոխել է իր անուն՝ Լայթս։


== Կարիերա ==
Լայթսը սկսել է իր կարիերան 2006 թվականին որպես «Sony/ATV Music Publishing» ընկերության երաժշտության հեղինակ։ 2007 թվականին նրա տաղանդը հայտնաբերել է կանադացի երաժիշտ Ջիան Ղոմեշը, որը դարձավ նրա մենեջերը։ 2013 թվականին նա ձայնագրել էր 3 երաժշտական ալբոմ՝  «The Listening», «Siberia» и «Siberia Acoustic».։
2014 թվականի սեպտեմբերի վերջին Լայթսը հրապարակել է  իր չորրորդ ալբոմը՝ «Little Machines», որի շնորհիվ
նա մեկնեԼ Է շրջագայության ԱՄՆ և Եվրոպա։
Լայթսը նաև նկարչուհի է, հիմնականում նկարում է  երգիծական նկարներ, զբաղվում է նաև հասարակական գործունեությամբ։
Մասնակցել է բրիտանական «Bring Me The Horizon» մետալ խմբի «Don' t Go» երգի և «Blessthefall» մետալ խմբի  «Crucify Me» երգերի ձայնագրություններին։


== Անձնական կյանք ==
2012 թվականի մայիսի 12-ից Լայթսը ամուսնացած է երաժիշտ Բոու Բոկանի (ծնված 1981 թ.) հետ։ 2014 թվականի փետրվարի 15-ին ծնվել է նրանց դուստրը։


== Սկավառակագրություն ==
The Listening (2009)
Siberia (2011)
Siberia Acoustic (2013)
Little Machines (2014)
Skin & Earth (2017)


== Ծանոթագրություններ ==


== Արտաքին հղումներ ==
Ինստագրամի կայք
Շյուղախոտ

Շյուղախոտ (լատ.՝ Festuca), փեստուկ, կորդողք, դաշտավլուկազգիների (հացազգիներ) ընտանիքի բազմամյա
խոտաբույսերի ցեղ։ Հայտնի է մոտ 300 տեսակ։


== Կենսաբանական նկարագիր ==

Արմատային համակարգը՝ ուժեղ զարգացած։ Ցողունի բարձրությունը՝ 1,5-1,75 մ, առաջացնում է ստորգետնյա սողացող ընձյուղներ։ Տերևները գծաձև են, անհարթ կամ մազմզուկապատ։ Ծաղկաբույլը թույլ փռված, երբեմն՝ ողկուզանման, բազմահասկ հուրան է։ Ծաղկում է մայիս-հուլիսին։
Պտուղը հատիկ է։ Հատիկները մանր են, տափակ՝ պարփակված հատիկային թեփուկի մեջ։ Փոշոտումը՝ խաչաձև, խոնավասեր, ցրտադիմացկուն բույս Է։


== Հայաստանում ==
ՀՀ-ում՝ 20 տեսակ՝

Շյուղախոտ մարգագետնային (F. pratensis),
Շյուղախոտ կարմիր (F. rubra),
Շյուղախոտ հսկա (F. gigantea),
Շյուղախոտ ոչխարի (F.ovina) և այլն։


== Տարածում ==
Տարածված է երկու կիսագնդերի բարեխառն և ցուրտ գոտիներում։
Տարածված է Հայաստանի բոլոր մարզերի նախալեռնային գոտուց մինչև ալպյանը։ Աճում է արոտավայրերում, մարգագետիններում, տափաստաններում, առաջացնում
ամուր ճիմ։
Արժեքավոր կերային բույսեր են։ Որոշ տեսակներ մշակվում են։ Տնտեսական առավել կարևոր նշանակություն ունեն Շյուղախոտ մարգագետնայինը (լատ.՝ Festuca pratensis)․ կարմիր շյուղախոտը, (լատ.՝ Festuca rubra) ևն։ Մարգագետնայինը բազմամյա բույս է։


== Ցանքս ==
Ցանքի տարում բերք չի տալիս։ Առավելագույն բերքն ստացվում է ցանքի երկրորդ տարվանից մինչև վեցերորդ տարին։ Ցանքի նորման՝ 18-20 կգ/հա։ Խոտը հնձվում է հուրաններ արձակելու, իսկ հատիկը հավաքվում է մոմային հասունացման շրջանում։ Խոտի բերքը 50-60 ց/հա Է, հատիկինը՝ 8-10 ց/հա։ 1 ց կանաչ զանգվածը պարունակում է 21, իսկ 1 ց խոտը՝ 54,7 կերային միավոր։ Հայաստանում շրջանացված է Կրասնոդարսկայա 14 սորտը։ Շյուղախոտ կարմիրը արժեքավոր է երկարակյաց արոտավայրեր և գազոններ (սիզամարգեր) ստեղծելու համար։ Խոտի բերքը 15-25 ց/հա Է։ 100 կգ խոտը պարունակում է 50, 3 կերային միավոր։ Կերային նշանակություն ունեն նաև մի քանի այլ տեսակներ։


== Հոմանիշներ ==
Հոմանիշներ.


== Դասակարգում ==


=== Տաքսոնոմիա ===
Դասր մտնում է Poaceae ընտանիքի, Poales կարգի մեջ.


== Տեսակներ ==


== Ծանոթագրություններ ==


== Գրականություն ==
Цвелев Н. Н. Род 78. Овсяница — Festuca. // Злаки СССР / Отв. ред. *Фёдоров А. А.. — Л.: Наука, 1976. — С. 382-418. — 788 с. — 2 900 экз.Кречетович В. И. и Бобров Е. Г. Род 179. Овсяница — Festuca. // Флора СССР. В 30 т. / Гл. ред. акад. В. Л. Комаров; Ред. тома Р. Ю. Рожевиц и Б. К. Шишкин. — М.—Л.: Изд-во АН СССР, 1934. — Т. II. — С. 497-535. — 778 + XXXIII с. — 5175 экз.


== Արտաքին հղումներ ==
Овсяница на сайте Плантариум Archived 2011-07-05 at the Wayback Machine.
University of Arizona Extension Service(չաշխատող հղում), flora and fauna image gallery
Նուբար Պապուխյան

Նուբար Ծերունի Պապուխյան (նոյեմբերի 14, 1932(1932-11-14), Ալեքսանդրիա, Եգիպտոս - նոյեմբերի 27, 2001(2001-11-27)), հայ ճարտարապետ, ճարտարապետության պատմաբան։ Ճարտարապետության թեկնածու (1967)։


== Կենսագրություն ==
Նուբար Պապուխյանը ծնվել է Ալեքսանդրիայում։ 1947 թվականին հայրենադարձել է։ 1957 թվականին ավարտել է Երևանի պոլիտեխնիկական ինստիտուտը։ 1957-1958 թվականներին եղել է ՀԽՍՀ պետշինի հատուկ գիտավավերականգնման արվեստանոց վերականգնող ճարտարապետ, չափագրել է Խոր Վիրապ, Բղենո-Նորավանք և Ցաղացքար վանքերը, Եղեգիսի Սուրբ Նշան և Զորաց, Գնդեվանքի Սուրբ Աստվածածին եկեղեցիները, Արուճի Սուրբ Գրիգոր տաճարը։ 1958-1995 թվականներին աշխատել է ՀՀ ԳԱԱ Արվեստի ինստիտուտում, 1972 թվականից՝ ավագ գիտաշխատող, զբաղվել է հայկական ժողովրդական ճարտարապետության հարցերով։ 1995 թվականից բնակվել է Լոս Անջելեսում։


== Գրքեր ==
«Սյունիքի ժողովրդական ճարտարապետությունը», 1972 թ.
«Թորոս Թորամանյան. Կյանքը և գործը», 2005 թ.


== Ծանոթագրություններ ==
Գունդելսհայմ (Վերին Ֆրանկոնիա)

Գունդելսհայմ (գերմ.՝ Gundelsheim), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 3272 մարդ (ըստ 2010 թվականի դեկտեմբերի 31-ի)։ Տարածքը կազմում է 3,78 կմ²։ Պաշտոնական կոդ՝ 09 4 71 137։


== Ծանոթագրություններ ==


== Արտաքին հղումներ ==
Պաշտոնական էջ
Սիլումին

Սիլումին (լատ.՝ Sil(icium) սիլիցիում) և (Al)umin(ium) — (ալյումին), ալյումինի հիմքով ձուլման թեթև համաձուլվածքների խմբի ընդհանուր անվանում, պարունակում է սիլիցիում (մինչև 23%) և այլ տարրեր (պղինձ, մանգան, մագնեզիում)։ Սիլումին ստանում են, սովորաբար, ալյումինը սիլիցիումի հետ ձուլելով։ Մշակվել է XX դարի սկզբին։ Սիլումինը օժտված է համեմատաբար բարձր մեխանիկական հատկություններով և կոռոզակայունությամբ՝ խոնավ և ծովի մթնոլորտում։ Կիրառվում է ավտո- և ավիաշինության մեջ՝ բարդ ձևի դետալներ պատրաստելու համար։ 


== Տես նաև ==
Ալյումինի համաձուլվածքներ